
ที่.............../ 2559
เรื่อง แต่งตั้งคณะกรรมการตรวจสอบการขอรับค่าเช่าบ้านของข้าราชการ
---------------------------------------------


ตามที่จังหวัด.................ได้มีคำสั่งที่ ............ /................. ลงวันที่ .................................. แต่งตั้งคณะกรรมการตรวจสอบการขอรับค่าเช่าบ้านของข้าราชการ นั้น


เนื่องจากคณะกรรมการตรวจสอบการขอรับค่าเช่าบ้านของข้าราชการดังกล่าวบางท่านได้เกษียณอายุราชการและมีการโยกย้ายสับเปลี่ยนหมุนเวียนหน้าที่ ดังนั้น เพื่อให้การเบิกจ่ายเงินค่าเช่าบ้านของข้าราชการของสำนักงานพาณิชย์จังหวัด ............... เป็นไปอย่างถูกต้อง รวดเร็ว จึงให้ยกเลิกคำสั่งจังหวัดที่ ............... / ............... ลงวันที่ ........................... อาศัยอำนาจตามข้อ 9 แห่งระเบียบกระทรวงการคลังว่าด้วยหลักเกณฑ์และวิธีการเกี่ยวกับการเบิกจ่ายเงินค่าเช่าบ้านข้าราชการ พ.ศ. 2549 จึงแต่งตั้งคณะกรรมการตรวจสอบการขอรับค่าเช่าบ้านของข้าราชการจำนวน ...... คณะ ดังรายละเอียดองค์ประกอบคณะกรรมการตามบัญชีรายชื่อแนบท้าย


ให้คณะกรรมการตรวจสอบการขอรับค่าเช่าบ้านของข้าราชการทุกคณะมีอำนาจ หน้าที่ ตรวจสอบการเช่าบ้านของข้าราชการในสังกัดสำนักงานพาณิชย์จังหวัด ............ โดยดำเนินการให้เป็นไปตาม ข้อ 9 แห่งระเบียบกระทรวงการคลังว่าด้วยหลักเกณฑ์และวิธีการเกี่ยวกับการเบิกจ่ายเงินค่าเช่าบ้านข้าราชการ พ.ศ. 2549 ดังนี้
1.  กรณีเช่าบ้าน ให้ตรวจสอบว่าได้เช่าอยู่จริงและพักอาศัยจริง ระยะเวลาเริ่มต้นของการเช่าบ้านและการเข้าพักอาศัย ตลอดจนความเหมาะสมของอัตราค่าเช่าบ้านเมื่อเปรียบเทียบกับสภาพแห่งบ้าน
2.  กรณีเช่าซื้อบ้านหรือกู้เงินเพื่อชำระราคาบ้าน ให้ตรวจสอบสัญญาเช่าซื้อบ้านหรือสัญญาเงินกู้เพื่อชำระราคาบ้าน วงเงินเช่าซื้อหรือวงเงินกู้ เอกสารหลักฐานอื่นที่เกี่ยวข้อง และวันเริ่มต้นการเข้าพักอาศัยอยู่จริงในบ้าน 
3.  เมื่อคณะกรรมการตรวจสอบข้อเท็จจริงและรายละเอียดครบถ้วนแล้ว ให้จัดทำรายงานการตรวจสอบการขอรับค่าเช่าบ้าน เสนอต่อพาณิชย์จังหวัด ..........  เพื่อพิจารณาอนุมัติการเบิกจ่ายต่อไป 

อนึ่ง เพื่อให้การปฏิบัติงานของคณะกรรมการแต่ละคณะเป็นไปด้วยความคล่องตัว การพิจารณาให้คณะกรรมการคณะใดคณะหนึ่งเป็นผู้ตรวจสอบการขอรับค่าเช่าบ้านของข้าราชการโดยให้สับเปลี่ยนหมุนเวียนตามลำดับความเหมาะสม และหากคณะกรรมการคณะใดคณะหนึ่งมีองค์ประกอบไม่ครบตามที่ระเบียบกำหนดไว้ ให้พิจารณามอบหมายกรรมการคณะอื่นเข้าร่วมตรวจสอบในส่วนที่ขาดได้
ทั้งนี้ ตั้งแต่บัดนี้เป็นต้นไป
สั่ง ณ วันที่ .............................. พ.ศ. ................

บัญชีรายชื่อคณะกรรมการตรวจสอบการขอรับค่าเช่าบ้านข้าราชการ

